आज सिनेमा छपी हुई पुस्तकों और पत्रिकाओं से कई गुना अधिक शक्तिशाली है। इसलिये विश्वविद्यालयों को गम्भीर रूप से इस ओर सोचना चाहिए और वे अब सिनेमा को अपने पाठ्यक्रम में शामिल करें। उन्होंने बहस को आगे बढ़ाते हुए यह कहा कि "पत्रकारिता और स्पोर्ट्स भी तो कभी पाठ्यक्रम के हिस्से नहीं थे, लेकिन वे भी तो आज पाठ्यक्रम के हिस्से हैं।" हमेशा की तरह वे शाम को जब घर आए तो हिन्दी-उर्दू पाठ्यक्रम पर मुझसे बहुत देर बातें करते रहे। उन्होंने कहा -- "यार, उर्दू वाले नहीं करते तो तुम ही कुछ करो। उर्दू के कवियों को हिन्दी में पढ़ाना शुरू करो। हिन्दी वालों की यह बड़ी बेइमानी की बात है कि वे उर्दू को हिन्दी की एक शैली तो मानते हैं और मैं भी मानता हूँ कि उर्दू हिन्दी की एक शैली है।